[{"text_idx": "#000001", "text": "\u201cHa'u sempre prontu tanba FRETILIN ha'u-nian, la'o\u0301s ema seluk nian. Mari\u0301 Alkatiri fundado\u0301r ha'u mo\u0301s fundado\u0301r partidu, anaunser partidu FRETILIN 2000 ne'e oin seluk, ne'e ha'u la tama ona, entaun husik ba Mari\u0301 nian Lu\u0301 Olo nian imi tama ba, ha'u naran servisu hamutuk ho ha'u nia maluk sira reziste\u0301nsia ne'ebe\u0301 uluk ami funu hamutuk, ha'u-nia maun Taur, ha'u-nia maun Xanana ba interese nasaun nian\u201d, deklara Tenente Jenera\u0301l Reformadu Lere Anan Timur ba jornalista sira hafoin partisipa iha semina\u0301riu nasiona\u0301l kona-ba tinan 47 Falinti\u0301l nian ne\u2019ebe\u0301 realiza iha Vemase, sesta (19/08)."}, {"text_idx": "#000003", "text": "\u201cSira ko'alia kona-ba estatutu, estatutu FRETILIN ninian ne'e so tinan lima mak bele fo\u0301 dalan para ha\u2019u bele kandidata-an, entaun ha'u dehan ok, ha'u FRETILIN husi tinan 1975 membru komite\u0301 sentra\u0301l iha tinan 1981 to'o tinan 1999 to'o agora seidauk iha kongresu ida ke ezonera ha'u ka disolve komite\u0301 sentra\u0301l ne'ebe\u0301 ke uluk ami hari\u2019i, tanba ita dehan FRETILIN partidu la'o\u0301s foin mak hari\u2019i, Maun Xanana hamutuk ami na'in-sia ho Saudozu Mauhunu ami hari\u2019i iha loron tolu fulan-marsu 1981 partidu Marxista Leninista FRETILIN\u201d, deklara Lere."}, {"text_idx": "#000004", "text": "Tanba ne\u2019e husu ona ba Sekreta\u0301riu Jera\u0301l Fretilin, Mari\u0301 Alkatiri atu deklara ba pu\u0301bliku katak, konfere\u0301nsia Maubani la vale, maibe\u0301 to\u2019o agora laiha resposta."}, {"text_idx": "#000005", "text": "\u201cHa\u2019u hatete ba maun Mari\u0301 atu halo komunikasaun pu\u0301blika ofisia\u0301l katak, Konfere\u0301nsia Maubani la vale, brani ne'e ko'alia ida-ne'e, labele nonok tanba agora u\u0301niku sobrevivente ami na'in-rua maun Xanana, mais nia ba ona CNRT, nia aman ba FRETILIN nafatin ema ida labele nega ida-ne\u2019e, Maubani ne'e agora ha'u mesak ne'e mak Membu Komite\u0301 Sentra\u0301l FRETILIN, ne'e mak ha'u husu ba maun Mari\u0301 hatete loloos, deklara ba pu\u0301bliku katak konfere\u0301nsia Maubani loron 03 fulan-marsu ne\u2019e lavale, ne'e ema hatene ka la\u2019e?. Ne\u2019e mak halo kole ema, tanba uluk ha\u2019u Jenera\u0301l mo\u0301s Fretilin, agora mo\u0301s Fretilin nafatin\u201d, hatete nia."}, {"text_idx": "#000007", "text": "\u201cHa'u serbisu hamutuk ho ha'u-nia maun Taur la siknifika, ha'u ba partidu PLP, ha'u serbisu hamutuk ho ha'u-nia maun Xanana la siknifika, ha'u ba CNRT, mais tanba ami uluk funu objetivu ida de'it ukun rasik-an atu lori di'ak ba ita-nia povu no lori di'ak ba ita-nia nasaun, ida-ne'e mak iha ami-nia fuan ba interese nasiona\u0301l nian la'o\u0301s ba interese pozisaun\u201d, deklara Lere."}, {"text_idx": "#000009", "text": "\u201cIda-ne'e tanba kestaun de ierarkia e konsiderasaun Somotxo ha'u-nia subalterno eh nia hatene katak ha'u sai ona, ha'u labele hanesan ne'e de'it, ha'u tenke okupa kargu ruma. Entaun nia fo\u0301 nia fatin ne'e ba ha'u, maibe\u0301 ha'u seidauk ko'alia ho nia katak ha'u hakarak mas, konsiderasaun de'it la'o\u0301s katak atu forma pakote ho Rui Arau\u0301jo, mais uluk ne'e nia mak atu forma pakote ho Rui Arau\u0301jo\u201d, hatete Lere. (*)"}, {"text_idx": "#000013", "text": "Nune\u2019e ID u\u0301niku (IDU) nu'udar nu\u0301meru ho di\u0301jitu 10, kon\u0303esidu nu\u2019udar nu\u0301meru ID u\u0301niku (NIU) ida, ne'ebe\u0301 uza atu identifika ema ida mesak ho informasaun ne'ebe\u0301 rai iha baze dadus eletroniku. (*)"}, {"text_idx": "#000015", "text": "Tuir informasaun ne\u2019ebe\u0301 , asesu iha pa\u0301jina BTL, sa\u0301badu (20/08) katak, objetivu husi enkontru ne'e ekipa COWI aprezenta Team li\u0301der foun ne'ebe\u0301 sei halo servisu iha Timor-Leste."}, {"text_idx": "#000017", "text": "Iha oportunidade ne\u2019e, Prezidente K.E BTL, E.P, Carlos Peloi informa katak, relasiona ho planu mestre ba munisi\u0301piu neen, kona-ba nia finansiamentu ba Detailed Engeneering Design (DED), husi Banku Mundia\u0301l, maibe\u0301 COWI bele apoia mak iha reasentamentu no ba estudu impaktu ambienta\u0301l."}, {"text_idx": "#000018", "text": "Iha diskusaun ba asuntu hirak ne\u2019e, parte rua iha ona konkorda\u0301nsia atu lori ba Steearing Committee, ne\u2019ebe\u0301 lidera husi Vise Primeiru Ministru, Jose\u0301 Reis atu foti desizaun ba asuntu ne\u2019e. (*)"}, {"text_idx": "#000020", "text": "\u201cAmi husi estudante ativista Eskola diretu Umanu AJAR lamenta tebes ho desizaun husi Tribuna\u0301l ne'ebe\u0301 aplika medida kuasaun TIR-AP ba arguidu na'in-9. Ami konsidera la adekuadu tanba desizaun ne'e bele fo\u0301 fatin ba arguidu sira kontinua konsumu droga\u201d, dehan Portavoz Estudante Atevista Diretu Umanu husi AJAR, Ivonia da Cruz liuhusi Konfere\u0301nsia Imprensa iha Faro\u0301l, sesta (19/08)."}, {"text_idx": "#000021", "text": "Ba kestaun ne'e husu ba Parlamentu Nasiona\u0301l nu'udar orgaun soberanu ne'ebe\u0301 iha kompete\u0301nsia ba lejislado\u0301r atu halo harmonia no alterasaun ba lei nu\u0301meru 2/2017 hodi fo\u0301 medida ne'ebe\u0301 rigor, forte no seriu atu evita atividade tranzisaun ili\u0301situ droga iha Timor-Leste."}, {"text_idx": "#000022", "text": "Tanba husi estudante ativista Eskola diretu Umanu AJAR haree Tribuna\u0301l aplika medida kuasaun Termu Identidade Rejide\u0301nsia (TIR) no aprezentasaun periodika (AP) ba arguidu na'in-9 ne'ebe\u0301 deskonfia komete kazu droga tanba ho razaun katak arguidu hirak ne'e konsumu de'it la'o\u0301s trafikante ne'ebe\u0301 atividade ili\u0301situ ba droga."}, {"text_idx": "#000024", "text": "Nune'e mo\u0301s bainhira autoridade sira kaptura arguidu na'in-9 ne'e mo\u0301s rai iha rejide\u0301nsia ne'ebe\u0301 diferente, ida-ne'e hatudu sira pra\u0301tika duni aktu ili\u0301situ ba droga ne'ebe\u0301 lei nu\u0301meru 2/2017 bandu."}, {"text_idx": "#000025", "text": "Tanba ne'e Pozisaun Estudante Ativista Duretu Umanu sente lamenta tanba bazeia ba evide\u0301nsia sira-ne\u2019e, tuir loloos Tribuna\u0301l aplika mak artigu 7 husi lei nu\u0301meru 2/2017 hodi fo\u0301 medida kuasaun prizaun preventiva ba arguidu sira nomo\u0301s konsidera sira nu\u2019udar tra\u0301fiku atividade ili\u0301situ droga."}, {"text_idx": "#000026", "text": "Nune\u2019e iha artigu 7 ne'e rasik kondena mo\u0301s ema sira-ne'ebe\u0301 halo autorizasaun sosa droga refere."}, {"text_idx": "#000027", "text": "\u201cAmi la konkorda ho pozisaun sira ne'ebe\u0301 dehan katak arguidu sira-ne'e nu\u2019udar vi\u0301tima, ami triste no preokupa ho desizaun Tribuna\u0301l ne'ebe\u0301 aplika de\u2019it artigu 12 husi lei nu\u0301meru 2/2017 ba arguidu sira hodi fo\u0301 medida kuasaun TIR-AP\u201d, deklara nia. (*)"}, {"text_idx": "#000029", "text": "\u201cIda-ne'e mak ita urgullu tebes e apresia tebes ba sira-nia membru assembleia Konstituante iha tempu difi\u0301sil nia laran maibe\u0301 sira konsege hakerek duni ita Konstitusaun hodi sidadaun hothotu bele komesa husi Prezidente Repu\u0301blika ba to'o iha sidadaun bele moris iha lei inan ida nia okos\u201d, dehan nia iha Salaun Parokial Gleno, sesta (19/08)."}, {"text_idx": "#000031", "text": "\u201cObjetivu mini semina\u0301riu ba ohin loron ninian ne\u2019ebe\u0301 mak realiza iha Munisi\u0301piu Ermera ida-ne\u2019e, serimo\u0301nia ne'e hodi selebra 20 anus ba ita-nia Konstitusaun da RDTL nomo\u0301s 20 ba ita-nia membru Asembleia Konstituente sira ne'ebe\u0301 iha altura ne'eba\u0301 hakerek ita-nia Konstitusaun Nasiona\u0301l hanesan lei inan\u201d, dehan nia."}, {"text_idx": "#000032", "text": "Tanba ne'e mak nia husu ba Deputadu V lejislatura inklui mo\u0301s Deputadu tuir mak karik husu atu hadi\u2019a lakunas balun ne'ebe\u0301 mak mosu iha artigu balun nia laran, hodi hadia povu nia sosiedade nia moris iha futuru mai."}, {"text_idx": "#000033", "text": "\u201cIha buat barak mak sira hakerek ona haklean ona maibe\u0301 ita sira ne'ebe\u0301 mak nu'udar jerasaun Kontinuasaun kontinuado\u0301r sira liliu ba ulun na'in sira Deputadu sira iha V lejislatura e nomo\u0301s lejislatura tuir mai karik halo ita bele hadi\u2019a lakunas balun ne'ebe\u0301 mak iha K-RDTL ne'ebe\u0301 mak la fo\u0301 vantajen ba ita-nia rai. Ida-ne'e ita bele elimina tiha maibe\u0301 tau filafali redasaun balun ne'ebe\u0301 mak kontinua ba ita-nia nasaun e fo\u0301 vantajen ba ita-nia sosiedade tomak\u201d, deklara nia. (*)"}, {"text_idx": "#000036", "text": "Aliende ne'e diskute mo\u0301s kona-ba progresu husi projetu sira ne'ebe\u0301 daudauk ne'e la'o hela, no projetu ne'ebe\u0301 iha hela prosesu nia-laran atu halo lansamentu iha tinan ida-ne'e."}, {"text_idx": "#000039", "text": "SEKOOP, Eliza\u0301rio Ferreira ne'ebe\u0301 mo\u0301s membru asembleia konstituinte partilla katak hahu\u0301 Konstitusaun RDTL ne'e nakonu ho dezafiu no obstakulu."}, {"text_idx": "#000040", "text": "\u201cDezafiu ne'ebe\u0301 ami hasoru mak ne'e, malae sira projeta ita atu Konstitusaun ne'e bele to'o tinan 20 ka 30, ne'e malae sira-nia projesaun hakarak halo sai hanesan projetu ida ba sira liliu ba UN (United Nation) sira oinsa\u0301 atu mobiliza osan atubele kria servisu ba sira\u201d, dehan nia iha Salaun Parokial Gleno, sesta (19/08)."}, {"text_idx": "#000041", "text": "Iha ne\u2019e komesa hanoin katak, FRETILIN labele liu mana\u0301n Deputadu 60 tanba ne'e mak FRETILIN mana\u0301n ho Deputadu 55 no sira halo negosiasaun ho partidu ki'ik sira atu ida-idak lori Konstitusaun para labele iha Konstitusaun ida de'it."}, {"text_idx": "#000042", "text": "Tanba ne\u2019e hahu\u0301 diskute Konstitusaun ne'e atu validu ba sidadaun hotu ne'ebe\u0301 mak territo\u0301riu Timor laran tomak, maibe\u0301 labele validu de'it ba ema seluk."}, {"text_idx": "#000043", "text": "\u201cKonstitusaun la'o\u0301s va\u0301lidu ba ema ida, agora iha vale ba ema ida la vale ba insitituisaun ida mak vale ba insitituisaun hothotu ba nasaun tomak, tanba ne'e Konstitusaun adaptadu modernu no demokra\u0301tiku\u201d, afirma nia."}, {"text_idx": "#000046", "text": "Mezmu agora dadaun ema barak mak halo interpretasaun ba K-RDTL ne'e siknifika atu hariku idea sira hodi halo dezenvolve di'ak liuta\u0301n Konstitusaun ne'e rasik."}, {"text_idx": "#000049", "text": "\u201cKonsumu Droga ne'e la'o\u0301s buat foun, se uluk aplika ba Juga Gama, Afuku Konsumu Droga mak tama Kadeia, se sira na'in-sia ne'e mak konsumu droga hanesan Juga Gama no Afuku sira ne'e mo\u0301s uluk konsumu droga kuandu kaer sira, sira ba kadeia e hanoin katak ida-ne'e kazu foun para, tenke hanesan\u201d, dehan Lere ba jornalista sira iha Manatuto, sesta (19/08)."}, {"text_idx": "#000050", "text": "Ba kazu droga ne'e ameasa boot ba futuru nasaun nian, tanba Timo\u0301r Leste nasaun vizin\u0303u Indone\u0301zia no Austra\u0301lia nune'e problema hotu ne'ebe\u0301 Timor-Leste sente nasaun vizin\u0303u sira mo\u0301s sente hothotu nia konsekue\u0301nsia."}, {"text_idx": "#000051", "text": "\u201cTanba ne'e mak juridiku parte lei nian Tribuna\u0301l tenke toma mo\u0301s medida ne'ebe\u0301 koresponde ba situasaun agora ita lakohi Timor sai hanesan fonte ne'ebe\u0301 ke ema krime organizadu aproveita\u201d, afirma nia."}, {"text_idx": "#000052", "text": "Nune'e Governu mo\u0301s tenke tau atensaun ba kazu tra\u0301fiku umanu, tanba hahu\u0301 hatudu indisiu balun ne'ebe\u0301 mak akontese joven barak ba rai li'ur vi\u0301tima iha ema nia rai liliu nasaun Portuga\u0301l."}, {"text_idx": "#000053", "text": "\u201cIta ba joventude sira feto mane ba ema nia rain ne'eba\u0301 la organizadu e sira ne'eba ne'e terus halerik buat sira ne'e hotu\u201d, hatete nia. (*)"}, {"text_idx": "#000055", "text": "Tuir informasaun ne\u2019ebe\u0301 asesu iha pa\u0301jina Servisu Relasaun Pu\u0301blika, sa\u0301badu (20/08) katak, bazeia ba informasaun husi suspeitu AJG, ne'eb\u2019e hetan kapturasaun iha loron sesta (19/08) nia hato'o nia deklarasaun katak sei iha tan auto\u0301r na\u2019in-8 seluk ne'ebe\u0301 envolve iha kazu asaltu, nune'e ekipa konjunta kaptura tan suspeitu na\u2019in 4 ne'e ho naran inisial JRX kaptura iha area Vila-Verde, NJ iha Matadoru, JLCA iha Tuana-Laran enkuantu suspeitu JDV mai entrega-an iha edifi\u0301siu SIKN."}, {"text_idx": "#000056", "text": "Maibe\u0301 ekipa konjunta husi SIPN (Servisu Informasaun Polisia), ekipa Makikit no-mos Unidade Falintil kontinua buka tuir auto\u0301r sira seluk ne\u2019ebe\u0301 envolve-an iha kazu asaltu ne\u2019e."}, {"text_idx": "#000057", "text": "Tanba husi asaun bruta\u0301l ne\u2019ebe\u0301 Kriminozu sira halo ne\u2019e rezulta hakanek feto na\u2019in-2 no mane na\u2019in 3 hetan kanek grave."}, {"text_idx": "#000058", "text": "Entretantu Ekipa konjuntu kaptura uluk auto\u0301r AJG tinan 20 ne\u2019e iha oras tuku 11:00 hela iha matadoru, iha Suku Vila Verde."}]